《再送临川先生于扬关神气困悴益甚然临别犹推蓬窗呼予者三良可伥也》
清代·全祖望

天气是为魂，地气是为魄。斯人所濩持，仗此双丸力。

石亦有时剥，金亦有时消。何况七尺身，百忧所感挠。

所贵学道人，神明长舂融。诸艰不能折，垂老或愈充。

堂堂人中虎，梦周志未衰。颠毛虽种种，犹思奋惊雷。

谁知骥且老，渐看鱼已赪。乃缘小违沴，遂致大摧零。

北阙何迢迢，西风正发发。登车三回首，屏营不可别。

永怀姑射神，尸居养天和。尊生良有术，身孰与世多。

作者简介：全祖望（1705-1755），清代著名史学家、文学家，浙东学派重要代表，字绍衣，号谢山，学者称谢山先生，浙江鄞县（今鄞州区洞桥镇沙港村）人。曾主讲于浙江蕺山书院，广东端溪书院。上承清初黄宗羲经世致用之学，博通经史，在学术上推崇黄宗羲、万斯同，于南明史实广为搜罗纂述，贡献甚大，其著作极为丰富，达35部，400多卷，且大多数学术著作用力极深。其主要著作有：《鲒埼亭集》、《困学纪闻三笺》、《七校水经注》、《续甬上耆旧诗》、《经史问答》、《读易别录》、《汉书地理志稽疑》、《古今通史年表》等。